  Туспуктэм: Алексей Арзамасцев Наталия Сильвестрова Ижкарысь урамъёсты возёнлы 2023-тӥ арын эшшо 76,7 миллион манет висъялозы. Кар коньдэтэ сыӵе ватсан 29-тӥ инвожое Кар Думалэн сессияяз кутӥзы. Со сярысь Ижкар администрацилэн пресс-службаез ивортиз. 3,7 миллион манет Восточной урамысь сюресэз но тротуарез тупатонлы висъязы. 8,2 миллион манет 67 дышетсконниос доры проекционной сюрес выжонъёс лэсьтонэ мыноз. 13,2 миллион манет «Тишино» парк, Клинико-диагностической элькун центр дорысь но Лихвинцев нимо урам палась парковкаосты тупатъянэ, Троицалы сӥзем черк но Калыкъёслэн эшъяськон юрт дорысь тупатъёсты выльдонэ кошкозы. Озьы ик Берш нимо урамын школа юрт кузя сюрес могӟетъёс лэсьтозы. Тодэ вайытом, 24-тӥ гудырикошконэ Ижкарлэн тӧроез луон понна вожвылъяськон ортчоз.   Тегъёс: коньдон коньдэт тупатъянужъёс Ижкар Удмуртия  